טיין דיילי

אלן טיין דיילי (באנגלית: Ellen Tyne Daly; נולדה ב-21 בפברואר 1946) היא שחקנית תיאטרון, טלוויזיה וקולנוע אמריקאית. היא זכתה בשישה פרסי אמי, פרס טוני, וב-2011 הוכנסה להיכל התהילה האמריקאי לתיאטרון. בכורת הברודוויי של דיילי הייתה ב-1967. היא מוכרת לקהל הרחב בעיקר בשל תפקידה כבלשית מרי בת לייסי בתוכנית הטלוויזיה משנות השמונים, "קגני ולייסי", עבורו זכתה ארבע פעמים הפרס אמי לשחקנית הראשית הטובה ביותר בסדרת דרמה. ב-1989, היא כיכבה ברימייק בברודוויי של המחזמר "ג'יפסי", וזכתה בפרס טוני לשחקנית הטובה ביותר במחזמר. תפקידים אחרים בטלוויזיה כוללים את אליס הנדרסון בתוכנית "כריסטי" (1994-95), עבורו זכתה בפרס אמי ב-1996, ומקסין גריי ב"המשפט של איימי" (1999-2005), עבורו זכתה בפרס אמי השישי שלה ב-2003. תפקידים אחרים בברודוויי כוללים את "השחף" (1992), "Rabbit Hole"‏ (2006), שזיכה אותה במועמדות לטוני, וכן Mothers and Sons ‏(2014), שגם עבורו זכתה במועמדות לטוני. היא שיחקה את מריה קאלאס, גם בברודוויי וגם בווסט אנד בלונדון, במחזה Master Class (2011–12). דיילי נולדה במדיסון שבוויסקונסין, לשחקן ג'יימס דיילי ואשתו, מרי הופ (לבית ניואל). אחיה הצעיר הוא השחקן טים דיילי, ויש לה שתי אחיות, מרי גלין ופגין מייקל. היא גדלה במחוז וסטצ'סטר שבמדינת ניו יורק, שם התחילה את קריירת המשחק שלה במחזות הקיץ יחד עם המשפחה שלה. היא למדה באוניברסיטת ברנדייס ובאקדמיה האמריקאית למוזיקה ודרמה. דיילי שחקה את אחת מדמויות הכותרת של דרמת הפשע "קגני ולייסי" של CBS. דמותה, מרי בת לייסי, שהיא בלשית ואמא עובדת, ושותפתה של הבלשית קגני שהיא לכאורה היפוכה המוחלט. היא זכתה בפרס אמי לשחקנית הטובה ביותר בסדרת דרמה ארבע פעמים, בשנים 1983, 1984, 1985, ו-1988, ובנוסף הייתה מועמדת לפרס ב-1986 ו-1987. יחד עם שרון גלס, שגילמה את קגני, השתיים זכו בפרסי האמי לפריימטיים שש שנים ברציפות. ב-1991, דיילי שיחקה בתפקיד אורח בתוכנית של אחיה טים דיילי, "כנפיים" כאישה שיוצאת עם בריאן האקט (סטיבן ובר), אחיו של ג'ו, דמותו של טים. היא הופיעה כעובדת הסוציאלית מקסין גריי, אמה של איימי השופטת בתוכנית הדרמה של CBS "המשפט של איימי", אשר שודר מ-1999 עד 2005. בהרצאה בכנס של האיגוד הלאומי לעבודה סוציאלית בשנת 2000, דיילי אמרה שהיא למדה מעובדות סוציאליות עבור התפקיד, והוסיפה: "אני למדה מכן, כי אתן אלה שנאלצות להתמודד עם כל המוסדות הגרועים של החברה שלנו: העוני הממוסד, הגזענות הממוסדת, והציניות הממוסדת." ב-2003 דיילי הופיעה בסרט טלוויזיה ברשת Lifetime, Undercover Christmas, בתפקיד אן קנינגהם. היא גם התאחדה עם שותפתה מ"קגני ולייסי" שרון גלס, בתפקיד אורח ב-2010 בסדרה סוכן מחוק. בין תפקידי האורח הרבים שלה כלולים הופעות בסדרות כגון "קולומבו", "נני", ו"הארון של ורוניקה". הופעת הברודוויי הראשונה של דיילי הייתה ב-1967 במחזה That Summer, That Fall. באפריל 1989, היא כיכבה בתפקיד רוז במסע ההופעות ברחבי ארצות הברית של המחזמר "ג'יפסי", ולאחר מכן בברודוויי בנובמבר 1989. ההפקה הזאת הייתה רימייק של המחזמר המקורי משנת 1974 בכיכובה של אנג'לה לאנסברי. היא זכתה ב-1990 בפרס טוני לשחקנית הטובה ביותר במחזמר על הופעתה זו. היא הופיעה בגרסת הברודוויי של "השחף" של אנטון צ'כוב בשנת 1992 בתפקיד מאדאם ארקדינה, ובתפקיד סאלי אדמס בהפקה של Call Me Madam בפברואר 1995. בלוס אנג'לס, היא גילמה את לולה במחזה Come Back, Little Sheba באפריל 1997. ב-2006 היא שיחקה במופע הברודוויי Rabbit Hole בתור אמה של הדמות הראשית, בגילומה של סינתיה ניקסון. בינואר 2008, היא שיחקה את תפקיד האמא בבכורה העולמית של Me, Myself & I של אדוארד אלבי בתיאטרון מקרטר בפרינסטון, ניו ג'רזי. ב-2009, היא הייתה חלק מהקאסט המקורי ב- Love, Loss, and What I Wore. תפקידים נוספים כוללים את ג'ודי שטיינברג במחזה It Shoulda Been You, ואת מריה קאלאס ב-Master Class, בברודוויי וכן בווסט אנד בלונדון. ב-2009 ו-2010 דיילי ביצעה מופעי קברט בלאו'ז ריג'נסי בניו יורק. בין הסרטים בהם דיילי הופיעה הם "ג'ון ומרי" (1969), בסרט האופנוענים Angel Unchained (1970), בסרט מבוסס-המחזה Play It As It Lays (1972), The Adulteress. היא שיחקה קייט מור, השותפה-האישה הראשונה של הארי קאלאהן בסרט The Enforcer מסדרת הארי המזוהם. הרעיון שימש מאוחר יותר כבסיס לתוכנית הטלוויזיה "האנטר". ב-4 באוגוסט 2016 יצא לאקרנים הקומדיה הרומנטית "שלום, קוראים לי דוריס" שם היא מככבת לצידם של סאלי פילד ומקס גרינפילד. דיילי מזוהה בתקשורת בתור אייקון פמיניסטי, במיוחד בהתבסס על תפקידה בסדרה "קגני ולייסי". בתפקיד לייסי היא הציגה לעולם אישה בתפקיד בלשית בתקופה שהרעיון לא היה מאוד מקובל; ועל אף הייצוג בתור אמא עובדת, רוב זמן המסך שלה היה במסגרת העבודה ולא במסגרת המשפחתית. היא גם מתבטאת רבות על שמירה על מראה טבעי ככל שהיא מתבגרת, דבר מאוד לא מובן מאליו במסגרת הוליוודית בה נשים בשנות השלושים לחייהן כבר נחשבות למבוגרות מידי לשחק תפקידים ראשיים רומנטיים, והלחץ הוא רב לבצע ניתוחים פלסטיים. במהלך כל הסדרה "המשפט של איימי", דיילי הופיעה עם השיער האפור הטבעי שלה. דיילי הייתה נשואה לגאורג סטנפורד בראון משנת 1966 עד שנת 1990. יש להם שלוש בנות, כולל השחקנית קתרין דורה בראון. דיילי הייתה מועמדת לפרס אמי בסך הכל 17 פעמים; היא זכתה 6 פעמים, עבור הסדרות הבאות: קגני ולייסי: השחקנית הראשית הטובה ביותר בסדרת דרמה, בשנים 1983, 1984, 1985, ו-1988 קריסטי: שחקנית המשנה הטובה ביותר, 1996 המשפט של איימי: שחקנית המשנה הטובה ביותר, 2003 פרסים והכרה נוספים: 1990: פרס טוני לשחקנית הטובה ביותר במחזמר, ופרס Drama Desk להופעה מצטיינת במחזמר עבור גילומה של רוז במחזמר ג'יפסי. 2006: מועמדות לפרס טוני כשחקנית משנה עבור תפקידה ב-Rabbit Hole. 1995: קיבלה כוכב בשדרת הכוכבים של הוליווד 2002: פרס לוסי מהארגון הבינלאומי לנשים בקולנוע, בהכרה להצטיינות וחידוש בייצוגי נשים בטלוויזיה. 2011: הוכנסה להיכל התהילה האמריקאי לתיאטרון. מדיה וקבצים בנושא טיין דיילי בוויקישיתוף אתר האינטרנט הרשמי של טיין דיילי טיין דיילי, במסד הנתונים הקולנועיים IMDb (באנגלית) טיין דיילי, באתר AllMovie (באנגלית) טיין דיילי, במסד הנתונים הקולנועיים KinoPoisk (ברוסית) טיין דיילי, באתר Discogs (באנגלית) אתר רשמי של הסדרה קגני ולייסי טיין דיילי במסד הנתונים של ברודוויי Tyne Daly במסד הנתונים של אוף-ברודוויי ריאיון עם טיין דיילי בארכיון הטלוויזיה האמריקאית "Primetime Emmy Award Database (Awards)". Beaufort, John (December 6, 1989). " Master Class Broadway" Playbill (vault), Shenton, Mark. "Tyne Daly profile". Fraser, C. Gerald (July 6, 1978). "Emmys. O'Connor, John J. "'Cagney & Lacey' Back" The New York Times, September 30, 1985, "Tyne Daly Wows 'Social Work 2000'". "'Undercover Christmas' listing", mylifetime.com; retrieved January 25, 2010 "DALY, TYNE - The Museum of Broadcast Communications". That Summer, That Fall profile at ibdb.com, retrieved March 19, 2010 "'Gypsy' Broadway" playbillvault.com, Stasio, Marilyn." "'The Seagull' at the Internet Broadway Database", ibdb.com; retrieved March 19, 2010 Holden, Stephen." Arkatov, Janice. Brantley, Ben. Gans, Andrew. Isherwood, Charles (October 2, 2009). Hetrick, Adam." Kogan, Rick (December 9, 1990). Midgley, Neil (October 6, 2013). Maggie Gyllenhaal, 37, reveals her 'astonishment' after casting director told her she was too old to play the love interest of a 55-year-old man, DAILY MAIL, 21 May 2015 Halle Berry: Plastic Surgery Is Pushed "Like Crack" in Hollywood, Pressure Is Constant, US WEEKLY, February 13, 2015 Profile, Westsidetoday.com, April 29, 2005. Company, Johnson Publishing (August 27, 1990). "Tyne Daly biography". filmreference.com. "Interview with Hoda & Kathie Lee, Today Show-4th Hour". "'Gypsy' at the Internet Broadway Database", ibdb.com; retrieved March 19, 2010. "'Master Class: Theater Review'" The Hollywood Reporter, July 7, 2011 "'Master Class' details, ibdb.com; retrieved July 9, 2011. 'It Shoulda Been You' details, itshouldabeenyou.com; . "New 'Play Love, Loss And What I Wore' to Feature Daly, Danner, O'Donnell, Posey More in Benefit Evenings", broadwayworld.com; . "Tyne Daly Feels Motherly in Getty Villa's 'Agamemnon'", Los Angeles Times, September 18, 2008. Holden, Stephen." "Casting Complete for 'Master Class', with Daly, at the Kennedy Center" playbill.com, February 2, 2010. "It Shoulda Been You listing", georgestreetplayhouse.org; . "Abour Master Class listing", londontheatredirect.com; . "Primetime Emmy Award Database (Awards and Nominations)". "Tony Awards" profile, tonyawards.com, retrieved March 19, 2010 "Gless, Daly get Hollywood stars". Profile, wif.org; . Tyne Daly inducted into Theater Hall of Fame, Playbill.com; .